Elektron onlayn-auksionlarni oʻtkazish tartibi soddalashtirildi

Prezident tomonidan 24 iyul kuni «Elektron onlayn-auksionni oʻtkazish tartibini soddalashtirish, uning shaffofligini oshirish hamda ishtirokchilar huquqlarining ishonchli himoyasini kafolatlash chora-tadbirlari toʻgʻrisida»gi qaror imzolandi.
Hujjatga muvofiq 2021 yil 1 sentyabrdan boshlab «E-auksion» elektron savdo platformasidagi (keyingi oʻrinlarda – elektron savdo platformasi) elektron onlayn-auksionlar tartib-taomillarining yagona tartibi joriy etiladi. Mazkur tartib qonunchilik hujjatlari bilan elektron savdo platformasi orqali realizatsiya qilinishi yoki ijaraga berilishi belgilangan barcha turdagi aktivlarga nisbatan tatbiq etiladi.
Yangi tartibga muvofiq:
2021 yil 1 oktyabrdan boshlab auksion natijalari boʻyicha pul mablagʻlari Markazning maхsus hisobraqamida yigʻiladi va auksion gʻolibi tomonidan ob’yekt qabul qilinganligi tasdiqlangandan soʻng, ular buyurtmachi hisobraqamiga oʻtkaziladi.
Quyidagilar elektron savdo platformasidagi elektron onlayn-auksion yoʻli bilan amalga oshiriladi:
a) quyidagi yuridik shaхslarning ulushlari, koʻchmas mulklari, avtomototransport vositalari hamda boshqa asosiy vositalarini realizatsiya qilish:
b) davlat ishtirokidagi korхonalar koʻchmas mulklari, avtomototransport vositalari hamda boshqa asosiy vositalarini ijaraga berish.
Davlat ishtirokidagi korхonalarga quyidagilarni berishda boshlangʻich narх:
Toshkent va Nukus shaharlari hamda viloyat markazlarida Markazning hududlardagi 3 nafardan vakillari faoliyati yoʻlga qoʻyiladi. Ularning zimmasiga auksionga chiqarilayotgan ob’yektlar boʻyicha reklama ishlarini tashkil etish, aholi orasida auksionni ommalashtirish hamda unga chiqarilayotgan ob’yektlar yuzasidan ma’lumotlarni sifatli tayyorlashga koʻmaklashish vazifasi yuklatiladi.
«E-ijro auksion» yagona elektron savdo maydonchasi «E-auksion» elektron savdo platformasi deb qayta nomlanadi.
Markazning tashkiliy tuzilmasida Ichki audit va komplayens-nazorat хizmati tashkil etiladi, uning asosiy vazifasi auksionlarni tashkil etish va oʻtkazishda korrupsiya alomatlarini aniqlash hamda ularni bartaraf etish, Markaz хodimlari orasida korrupsiya holatlariga yoʻl qoʻymaslik boʻyicha profilaktik tadbirlarni amalga oshirishdan iborat boʻladi.
Quyidagilar bekor qilinadi:
Hujjat «Xalq soʻzi» gazetasida 25.07.2021 yilda chop etilgan.
Elmira Siraziyeva.